**Emitent:** Ministerul Administratiei Publice  
**Ordin** nr. 252 din 06/02/2003  
aprobarea Normelor metodologice privind instruirea si specializarea in domeniul informaticii a functionarilor publici  
**Monitorul Oficial** nr. 432 din 06/19/2003  
  
  
Avand in vedere prevederile cap. 13 din Strategia Guvernului privind informatizarea administratiei publice, aprobata prin H.G. 1.007/2001, art. 48 din Legea 188/1999 privind Statutul functionarilor publici, cu modificarile si completarile ulterioare, art. 2 si 5 din O.G. 81/2001 privind infiintarea si organizarea Institutului National de Administratie, aprobata cu modificari prin Legea 106/2002, si ale art. 3 si 5-7 din H.G. 710/2002 privind functionarea Institutului National de Administratie,   
in temeiul art. 9 alin. (3) din H.G. 8/2001 privind infiintarea, organizarea si functionarea Ministerului Administratiei Publice,   
ministrul administratiei publice emite prezentul ordin.   
  
**Art. 1.**   
Se aproba Normele metodologice privind instruirea si specializarea in domeniul informaticii a functionarilor publici, prevazute in anexa la prezentul ordin.   
  
**Art. 2.**   
Institutul National de Administratie va asigura ducerea la indeplinire a prevederilor prezentului ordin.   
  
**Art. 3.**   
Prezentul ordin va fi publicat in Monitorul Oficial al Romaniei, Partea I, si va intra in vigoare la 30 de zile de la data publicarii lui.

**ANEXA**

NORME METODOLOGICE   
privind instruirea si specializarea in domeniul informaticii a functionarilor publici

**Art. 1.**   
In cadrul autoritatilor si institutiilor administratiei publice centrale si locale se va organiza si desfasura procesul de instruire si certificare in informatica, la standarde europene, a functionarilor publici si a celorlalte categorii de personal.   
  
**Art. 2.**   
Procesul de instruire in domeniul informaticii a personalului din cadrul autoritatilor si institutiilor publice centrale si locale se realizeaza prin urmatoarele modalitati:   
a) instruire primara;   
b) programe de specializare in informatica.   
  
**Art. 3.**   
(1) Prin intermediul programelor de instruire primara se urmareste acumularea cunostintelor de baza privind operarea si utilizarea calculatorului, in conformitate cu standardul ECDL (Licenta europeana de operare pe computer) sau   
cu alte standarde acreditate de Ministerul Educatiei si Cercetarii si Ministerul Muncii si Solidaritatii Sociale pentru toti functionarii care lucreaza in administratia publica. Acest standard cuprinde doua certificari: ECDL - start si ECDL - complet.   
(2) Prin programele de specializare se urmaresc completarea si imbunatatirea abilitatilor specifice, superior nivelului de instruire primara - ECDL, pentru toti functionarii din administratia publica responsabili cu implementarea tehnologiei informatiei sau a caror activitate cere o instruire superioara, in scopul insusirii si aplicarii noilor tehnologii informatice.   
  
**Art. 4.**   
(1) In cadrul ministerelor, celorlalte organe centrale, prefecturilor, consiliilor judetene, Consiliului General al Municipiului Bucuresti, consiliilor locale si serviciilor descentralizate va fi desemnat un responsabil pentru derularea programului de instruire in domeniul informaticii.   
(2) Va fi desemnat responsabil pentru instruirea primara seful compartimentului de resurse umane, iar pentru programele de specializare in informatica seful compartimentului de informatica. Responsabilii din aparatul propriu al consiliilor judetene, respectiv al Consiliului General al Municipiului Bucuresti, vor coordona realizarea la nivel judetean, respectiv al municipiului Bucuresti, a programului de instruire in domeniul informaticii.   
(3) Numirea responsabilului/responsabililor de program se face prin act administrativ emis de conducatorul autoritatii sau institutiei publice respective, in termen de 15 zile de la intrarea in vigoare a prezentelor norme metodologice.   
  
**Art. 5.**   
(1) Responsabilii cu derularea programului de instruire in domeniul informaticii vor elabora, in termen de 30 de zile de la data cand au fost numiti, un plan de actiune anual privind instruirea personalului.   
(2) Planul de actiune se aproba de conducatorul autoritatii sau institutiei publice respective.   
  
**Art. 6.**   
(1) Planul de actiune va cuprinde urmatoarele elemente de baza:   
a) inventarierea cursurilor de pregatire in domeniul informaticii urmate de fiecare persoana;   
b) determinarea formei de instruire pe care o va urma fiecare persoana;   
c) planificarea participarii personalului la programe de instruire primara sau de specializare, dupa caz;   
d) evaluarea aproximativa a resurselor financiare necesare transpunerii in practica a planului de actiune privind instruirea in domeniul informaticii.   
(2) Planul de actiune va asigura, pentru fiecare persoana participanta, dreptul de a urma un program de instruire, atat pentru avansati, cat si pentru incepatori.   
  
**Art. 7.**   
Responsabilul cu derularea programului de instruire in domeniul informaticii va raporta lunar conducerii autoritatii sau institutiei publice stadiul realizarii planului de actiune.   
  
**Art. 8.**   
La nivel national si judetean programele de instruire in domeniul informaticii vor fi coordonate si monitorizate de Institutul National de Administratie si de centrele regionale de formare continua pentru administratia publica locala, denumite in continuare centre regionale, in colaborare cu Asociatia Nationala a Informaticienilor din Administratia Publica. Institutul National de Administratie va coordona si monitoriza activitatea de instruire la nivel central. Centrele regionale vor coordona si monitoriza activitatea de instruire pentru judetele arondate.   
  
**Art. 9.**   
(1) Institutul National de Administratie, centrele regionale si Asociatia Nationala a Informaticienilor din Administratia Publica vor organiza, in colaborare cu institutiile implicate in derularea programului, actiuni de promovare a acestuia.   
(2) In cadrul activitatilor desfasurate potrivit alin. (1) se vor prezenta Licenta europeana de operare pe computer (ECDL), stabilita potrivit H.G. 1.007/2001 pentru aprobarea Strategiei Guvernului privind informatizarea administratiei publice si adoptata ca standard de guvernele tarilor membre ale Uniunii Europene sau aflate in proces de aderare, precum si programele de specializare promovate de diverse firme de profil din domeniul IT.   
  
**Art. 10.**   
Programele de instruire si certificare in domeniul informaticii vor fi organizate de Institutul National de Administratie si de centrele regionale in parteneriat cu centrele de instruire si certificare acreditate in conformitate cu standardele internationale.   
  
**Art. 11.**   
(1) Centrele de instruire si certificare acreditate vor fi selectionate prin licitatie publica, in conformitate cu prevederile legale.   
(2) Institutul National de Administratie va armoniza si va completa cu detalii specifice procedurile si metodologia de organizare a licitatiilor publice, in vederea selectarii centrelor de instruire si testare acreditate in domeniul informaticii.   
Acestea vor fi publicate pe site-ul Institutului National de Administratie si al centrelor regionale.   
  
**Art. 12.**   
(1) Responsabilii judeteni cu derularea programului de instruire primara in domeniul informaticii vor centraliza datele privind instruirea si certificarea ECDL pentru personalul din cadrul autoritatilor si institutiilor publice din judetul respectiv. Responsabilul municipiului Bucuresti va proceda similar pentru autoritatile si institutiile administratiei publice locale din municipiul Bucuresti.   
(2) Responsabilii judeteni cu derularea programului de specializare in domeniul informaticii vor centraliza datele privind activitatea de specializare a personalului din cadrul autoritatilor si institutiilor publice din judetul respectiv, in domeniul informaticii. Responsabilul municipiului Bucuresti va proceda similar pentru autoritatile si institutiile administratiei publice locale din municipiul Bucuresti.   
  
**Art. 13.**   
Pe baza listelor intocmite potrivit art. 12 Institutul National de Administratie va centraliza si armoniza necesarul privind instruirea si specializarea, precum si certificarea in domeniul informaticii a personalului prevazut la art. 1.   
Autoritatea contractanta va selecta centrele de instruire si testare, potrivit prevederilor legale, in conformitate cu art. 11.   
  
**Art. 14.**   
Centrele regionale vor comunica Institutului National de Administratie periodic, dupa finalizarea fiecarui program, rezultatele obtinute in ceea ce priveste calificarea si atestarea functionarilor din administratia publica in domeniul informatic la nivelul standardelor internationale.   
  
**Art. 15.**   
In procesul de monitorizare a programului de instruire in domeniul informaticii Institutul National de Administratie colaboreaza cu Agentia Nationala a Functionarilor Publici si Asociatia Nationala a Informaticienilor din Administratia Publica.